Landbou in 2022: Wees bedag op neigings, bly buigsaam | Landbou
Besigheid word gedoen in 'n internasionale en plaaslike ekonomiese en landbou-omgewing wat die afgelope twee jaar drasties verander het. Dié veranderinge het 'n deurvloei-effek na die nuwe jaar en sekere neigings gaan voortduur.
Daar is ook nuwe neigings, aandrywers en risikofaktore wat verwag kan word. Dit is altyd 'n goeie uitgangspunt om aan die begin van 'n nuwe jaar bestekopname te doen oor die verwagte groot aandrywers waarop 'n mens bedag moet wees.
Daar is ook altyd 'n nuwe onvoorsiene skok, wat beteken jy moet vinnig aanpas en buigsaam bly in jou besigheid. Dit is moeilik in die landbou omdat dit 'n langtermynbedryf is.